**Ministru kabineta rīkojuma projekta “Par Latvijas Republikas delegāciju dalībai Apvienoto Nāciju Organizācijas Personu ar invaliditāti tiesību komitejas 18.sesijā Ženēvā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts “Par Latvijas Republikas delegāciju dalībai Apvienoto Nāciju Organizācijas Personu ar invaliditāti tiesību komitejas 18.sesijā Ženēvā” (turpmāk – rīkojuma projekts) ir izstrādāts pamatojoties uz Apvienoto Nāciju Organizāciju (turpmāk – ANO) Personu ar invaliditāti tiesību komitejas (turpmāk – Komiteja)uzaicinājumu Latvijas delegācijai piedalīties Komitejas 18.sesijā 2017. gada 21.un 22. augustā Ženēvā. Komitejas 18.sesijā ir paredzēts izskatīt Latvijas Republikas pirmo nacionālo ziņojumu par ANO 2016. gada 13. decembra Konvencijas par personu ar invaliditāti tiesībām (turpmāk – Konvencija) izpildi laika posmā no 2010. gada 31. marta līdz 2013. gada 31. decembrim.Komitejas sēdē Latvijas Republikas delegācijas locekļiem būs jāsniedz informācija par ANO iesniegtā Latvijas Republikas nacionālā ziņojuma par Konvencijas izpildi (turpmāk – nacionālais ziņojums) saturu, kā arī jāinformē Komiteja par pašreizējām ar Konvencijas ieviešanu saistītajām aktivitātēm. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Konvencija 2007. gada 30. martā tika atvērta parakstīšanai visām valstīm un reģionālās integrācijas organizācijām ANO galvenajā mītnē Ņujorkā. Konvencija papildina citus starptautiskos cilvēktiesību dokumentus, piemēram, ANO Vispārējo cilvēktiesību deklarāciju, ANO Starptautisko paktu par ekonomiskajām, sociālajām un kultūras tiesībām, ANO Starptautisko paktu par pilsoniskajām un politiskajām tiesībām, kuriem Latvija jau ir pievienojusies. Konvencija nepieprasa paredzēt jaunas cilvēktiesības personām ar invaliditāti, bet gan skaidro dalībvalstu pienākumu respektēt un nodrošināt personu ar invaliditāti vienlīdzību pamattiesību un pamatbrīvību izmantošanā. Konvencijas mērķis ir veicināt, aizsargāt un nodrošināt to, lai personas ar invaliditāti varētu pilnībā un vienlīdzīgi ar citām personām izmantot visas cilvēktiesības un pamatbrīvības un veicināt tām piemītošās cieņas ievērošanu. Konvencija veicina un aizsargā personu ar invaliditāti cilvēktiesības ekonomiskajā, sociālajā, politiskajā, juridiskajā un kultūras dzīvē. Konvencija aicina uz nediskriminējošu attieksmi, un tās vispārējie principi ir personas goda un cieņas, personīgās patstāvības, tostarp personīgās izvēles brīvības un personas neatkarības ievērošana, pilnīga un efektīva līdzdalība un integrācija sabiedrībā, cieņa pret atšķirīgo un personu ar invaliditāti kā cilvēku daudzveidības un cilvēces daļas pieņemšana, iespēju vienlīdzība, tostarp, vīriešu un sieviešu vienlīdzība, kā arī cieņa pret bērnu ar invaliditāti spēju attīstību un bērnu ar invaliditāti tiesības saglabāt savu identitāti.Konvencija paredz, ka katrai dalībvalstij jānosaka pasākumi, kas pakāpeniski īstenotu ekonomiskās, sociālās un kultūras tiesības, šim mērķim maksimāli izmantojot pieejamo resursu iespējas. Konvencija nodrošina kontroli par personu ar invaliditāti cilvēktiesību un pamatbrīvību ievērošanu gan nacionālajā, gan starptautiskajā līmenī. Starptautiskajā līmenī Konvencija paredz kontroli ar neatkarīgas ekspertu komisijas, proti, Komitejas palīdzību. Komiteja izskata ziņojumus, ko dalībvalstis periodiski iesniedz. Balstoties uz šiem ziņojumiem, Komiteja pārbauda dalībvalsts iesniegtos periodiskos ziņojumus, izvērtē saskaņošanas procedūru, veic izmeklēšanu un sniedz vispārējas rekomendācijas.Ar Ministru kabineta rīkojuma projekta “Par Latvijas Republikas delegāciju dalībai Apvienoto Nāciju Organizācijas Personu ar invaliditāti tiesību komitejas 18.sesijā Ženēvā” (turpmāk – rīkojuma projekts) palīdzību ir plānots apstiprināt kompetentu pārstāvību nacionālā ziņojuma izskatīšanā Komitejā. Atbalstoši Komitejas noteikumiem ziņojuma izskatīšanas laikā delegācijai ir jāuzklausa Komitejas ziņotāju viedoklis par Konvencijas prasību izpildi Latvijā un jāsniedz atbildes uz Komitejas ekspertu uzdotajiem jautājumiem. Tādēļ delegācijas sastāvā ir iekļauti atbildīgo iestāžu pārstāvji, kas īsā laika posmā sagatavos un sniegs detalizētas atbildes uz Komitejas ekspertu interesējošiem jautājumiem.Nacionālais ziņojums par Konvencijas izpildi tika apstiprināts 2014. gada 11. februārī Ministru kabinetā (2014. gada 11. februāra sēdes protokols Nr.8, 35.§, TA-3832). 2017. gada 31. martā Labklājības ministrija no ANO Augstā komisāra cilvēktiesību jautājumos saņēma informāciju par to, ka Latvijas nacionālā ziņojuma izskatīšana ir plānota no 2017. gada 21. līdz 22. augustam. Vienlaikus Komiteja ir sagatavojusi 47 precizējošos jautājumus (*list of issues)*, lai identificētu Latvijas panākto progresu attiecībā uz Konvencijas ieviešanu pēc nacionālā ziņojuma iesniegšanas. Sadarbībā ar nozaru ministrijām Labklājības ministrija sagatavoja un iesniedza atbildes uz precizējošiem jautājumiem. |
| 3. | Projekta izstrādē iesaistītās institūcijas | Labklājības ministrija sadarbībā ar Ārlietu, Ekonomikas, Kultūras, Iekšlietu, Izglītības un zinātnes, Satiksmes, Tieslietu, Veselības un Vides aizsardzības un reģionālās attīstības ministriju. |
| 4. | Cita informācija | Rīkojuma projektā paredzēts, ka izdevumus, kas saistīti ar piedalīšanos Komitejas 18.sesijā Ženēvā, sedz institūcijas, kuru pārstāvji izvirzīti delegācijas sastāvā, attiecīgajai institūcijai noteiktā finansējuma ietvaros. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas delegācija, kas piedalīsies Komitejas 18.sesijā. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts šo jomu neskar. Sabiedrības grupām un institūcijām rīkojuma projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Rīkojuma projekts šo jomu neskar. |
| 4. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Nav attiecināms. |
| 2. | Citas starptautiskās saistības | Konvencijas 34. panta 10.daļa paredz Komitejai kompetenci pieņemt savu reglamentu, lai noteiktu Komitejas darbību, ziņojumu izskatīšanu un valstu iespējas piedalīties nacionālā ziņojuma izskatīšanā. Komitejas reglamenta 41. pants regulē nosacījumus par delegācijas sastāvu, tiesībām un pienākumiem ziņojuma izskatīšanas laikā. |
| 3. | Cita informācija | Nav |

|  |
| --- |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Komitejas reglaments. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Apvienoto Nāciju Organizācijas Komitejas par personu ar invaliditāti tiesībām reglamenta 41. pants nosaka Komitejai pienākumu uzaicināt dalībvalsts pārstāvjus, kas spēj atbildēt uz Komitejas jautājumiem dalībvalsts ziņojuma izskatīšanas laikā | Rīkojuma projekts.Latvija ratificēja Konvenciju un līdz ar to Latvijai ir pienākumus atbilstoši Komitejas reglamentam pieņemt lēmumu par delegācijas sastāvu un piedalīties Komitejas sesijā. | Pilnībā |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Konvencijā Komitejas reglamentā paredzētās saistības nav pretrunā ar jau esošajām Latvijas Republikas starptautiskajām saistībām. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Rīkojuma projekts attiecas uz noteiktu personu loku - Latvijas delegāciju, kas piedalīsies Komitejas 18.sesijā, pārstāvjiem, līdz ar to tas nav pakļaujams sabiedriskajai apspriešanai.Nacionālā ziņojuma izstrādē tika iesaistītas nevalstiskās organizācijas un atbildīgās nozares ministrijas. Par rezultātiem Komitejas 18.sesijā ir plānots informēt Invaliditātes lietu nacionālo padomi vienā no tuvākajām padomes sēdēm. |
| 2. | Sabiedrības līdzdalība projekta izstrādē | Rīkojuma projekts šo jomu neskar. |
| 3. | Sabiedrības līdzdalības rezultāti | Rīkojuma projekts šo jomu neskar. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīkojuma izpildi nodrošinās Labklājības ministrija sadarbībā ar Ārlietu, Ekonomikas, Iekšlietu, Izglītības un zinātnes, Satiksmes, Tieslietu, Veselības un Vides aizsardzības un reģionālās attīstības ministriju. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projektā noteiktās funkcijas tiks īstenotas institūciju esošo kompetenču ietvaros. |
| 3. | Cita informācija | Nav |

Anotācijas III un IV sadaļa – projekts šīs jomas neskar.

Labklājības ministrs J. Reirs

25.07.2017 16:31

1206

R.Veidliņa, 67782951,

Ruta.Veidlina@lm.gov.lv